《和张洵蒙亭》
宋代·尚用之

江亭胜既冠三湘，仁智所乐皆其旁。翠岫俯映青罗光，上月乔木摩穹苍。

亭下川遐覆银塘，水面风来笑语香。骚人相值喜飞觚，雄辩清谈五月凉。

饮馀相与坐方床，论文日暮兴何长。佳篇疾读韵琅琅，直疑星斗焕光芒。

格高调古说奇方，况复笔法追二王。事业无穷叹茫茫，丹铅点勘策非郎。

与公致道心可忘，浩歌直造无何乡。

作者简介：尚用之，字仲明，江都（今江苏扬州）人（《金石萃编》卷一三五）。徽宗宣和六年（一一二四）任广西提点刑狱，后寓桂水东石佛真教二寺。卒葬兴安。事见《粤西丛载》卷二《屏风岩题名》，《粤西文载》卷六七有传。今录诗五首。